CELEX: 32007R0324
Language: lt
Date: 2007-03-23 00:00:00
Title: 2007 m. kovo 23 d. Komisijos reglamentas (EB) Nr. 324/2007 dėl tam tikrų prekių klasifikavimo Kombinuotojoje nomenklatūroje

27.3.2007   
            
            
               LT
            
            
               Europos Sąjungos oficialusis leidinys
            
            
               L 85/5
            
         
      KOMISIJOS REGLAMENTAS (EB) Nr. 324/2007
   2007 m. kovo 23 d.
   dėl tam tikrų prekių klasifikavimo Kombinuotojoje nomenklatūroje
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1987 m. liepos 23 d. Tarybos reglamentą (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (1), ypač į jo 9 straipsnio 1 dalies a punktą,
   kadangi:
   
               (1)
            
            
               Siekiant užtikrinti, kad Reglamento (EEB) Nr. 2658/87 priede pateikta Kombinuotoji nomenklatūra būtų taikoma vienodai, būtina patvirtinti priemones, susijusias su šio reglamento priede nurodytų prekių klasifikavimu.
            
         
               (2)
            
            
               Reglamente (EEB) Nr. 2658/87 nustatytos Kombinuotosios nomenklatūros bendrosios aiškinimo taisyklės. Šios taisyklės taip pat taikomos bet kuriai kitai specialiomis Bendrijos teisės aktų nuostatomis įteisintai nomenklatūrai, kuri visiškai ar iš dalies parengta pagal Kombinuotąją nomenklatūrą arba pagal kurią ji papildomai detalizuojama atsižvelgiant į tarifų ir kitų su prekyba susijusių priemonių taikymo poreikius.
            
         
               (3)
            
            
               Laikantis minėtų bendrųjų taisyklių, šio reglamento priede pateiktos lentelės 1 skiltyje aprašytos prekės turėtų būti klasifikuojamos priskiriant KN kodus, nurodytus 2 skiltyje, remiantis 3 skiltyje išdėstytais motyvais.
            
         
               (4)
            
            
               Reikėtų numatyti, kad privalomąja tarifine informacija apie prekių klasifikavimą Kombinuotojoje nomenklatūroje, išduota valstybių narių muitinių remiantis 1992 m. spalio 12 d. Tarybos reglamento (EEB) Nr. 2913/92, nustatančio Bendrijos muitinės kodeksą (2), 12 straipsnio 6 dalies nuostatomis, bet neatitinkančia šio reglamento nuostatų, jos turėtojas galėtų remtis dar tris mėnesius.
            
         
               (5)
            
            
               Šiame reglamente numatytos priemonės atitinka Muitinės kodekso komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Šio reglamento priede pateiktos lentelės 1 skiltyje aprašytos prekės Kombinuotojoje nomenklatūroje klasifikuojamos priskiriant minėtos lentelės 2 skiltyje nurodytus KN kodus.
   2 straipsnis
   Valstybių narių muitinių išduota privalomąja tarifine informacija, kuri neatitinka šio reglamento nuostatų, dar galima remtis tris mėnesius, vadovaujantis Reglamento (EEB) Nr. 2913/92 12 straipsnio 6 dalimi.
   3 straipsnis
   Šis reglamentas įsigalioja dvidešimtą dieną nuo jo paskelbimo Europos Sąjungos oficialiajame leidinyje.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje, 2007 m. kovo 23 d.
      
         
            Komisijos vardu
         
         László KOVÁCS
         
         
            Komisijos narys
         
      
   
   
      (1)  OL L 256, 1987 9 7, p. 1. Reglamentas su paskutiniais pakeitimais, padarytais Reglamentu (EB) Nr. 129/2007 (OL L 56, 2007 2 23, p. 1).
   
      (2)  OL L 302, 1992 10 19, p. 1. Reglamentas su paskutiniais pakeitimais, padarytais Reglamentu (EB) Nr. 1791/2006 (OL L 363, 2006 12 20, p. 1).
   
      PRIEDAS
      
                  Prekių aprašymas
               
               
                  Klasifikavimas
                  (KN kodas)
               
               
                  Motyvai
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Mažmeninei prekybai skirti ir kartu pateikiami trys gaminiai:
                           
                        
               
                   
               
               
                  Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklėmis.
                  Trys rinkinio prekės nelaikytinos „prekėmis, supakuotomis į mažmeninei prekybai skirtus rinkinius“ pagal 3 bendrosios aiškinimo taisyklės b punktą, nes drauge paėmus jos netenkina konkrečių poreikių ir neskirtos specifinei veiklai atlikti.
               
            
                  
                              a)
                           
                           
                              krepšelis iš permatomo plastiko lakštų, su audinio rankenėle ir kibiomis (velcro tipo) juostelėmis;
                           
                        
               
                  4202 22 10
               
               
                  Klasifikuojama vadovaujantis KN kodus 4202, 4202 22 ir 4202 22 10 atitinkančiais prekių aprašymais.
                  95 skirsnio 1 pastabos d punktas nepriskiria sportinių krepšių arba kitų talpyklų 4202, 4303 arba 4304 pozicijoms.
               
            
                  
                              b)
                           
                           
                              vaikiška 16 puslapių knygelė kartoniniais viršeliais, kurios turinys – pasakojimas su spalvotais paveikslėliais kiekviename puslapyje;
                           
                        
               
                  4901 99 00
               
               
                  Klasifikuojama vadovaujantis KN kodus 4901 ir 4901 99 00 atitinkančiais prekių aprašymais.
                  Gaminys nelaikytinas vaikiška knygele su paveikslėliais, priskiriama 4903 pozicijai, todėl, kad jo tekstą sudaro nuoseklus pasakojimas. Tokia knygelė klasifikuotina kaip knyga su spausdintinu tekstu.
               
            
                  
                              c)
                           
                           
                              žmogaus pavidalo lėlė, kurios apranga atitinka knygelėje aprašytą pasakojimą. Lėlė nepritvirtinta prie knygelės viršelio, todėl su ja galima žaisti nesinaudojant knyga.
                           
                        
               
                  9503 00 21
               
               
                  Klasifikuojama vadovaujantis KN kodus 9503 00 ir 9503 00 21 atitinkančiais prekių aprašymais.
               
            
                  
                              2.
                           
                           
                              Vienam žaidėjui skirtas rankinis, maitinamas iš baterijos, elektroninis aparatas, sumontuotas viename plastikiniame korpuse su skystųjų kristalų (LCD) ekranu ir įvesties mygtukais.
                              Aparate instaliuota daugiau kaip vienas milijonas įvairaus sudėtingumo SUDOKU žaidimo variantų.
                              Ekrane rodomas tinklelis iš 9 langelių, kurie savo ruožtu suskirstyti dar į 9 (3 × 3) mažesnius langelius. Kiekvienas didesnis langelis turi būti užpildytas taip, kad kiekvienoje eilutėje, stulpelyje ir didesniame langelyje būtų įrašyti nesikartojantys skaitmenys nuo 1 iki 9.
                              Aparatas taip pat rodo žaidimo laiką.
                           
                        
               
                  9504 90 90
               
               
                  Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklėmis bei KN kodus 9504, 9504 90 ir 9504 90 90 atitinkančiais prekių aprašymais.
                  Gaminys – žaidimas, skirtas vienam žaidėjui, leidžiantis išmėginti savo protinius sugebėjimus.
                  Dėl jo fizinių charakteristikų (elektroninio įtaiso) ir veikimo, pagristo varžybų principu (pvz., rungtyniavimas su menamu varžovu), žaidimas nepriskirtinas galvosūkiams ar 9503 pozicijos žaislams.
                  Todėl jis priskirtinas 9504 pozicijos loginiams žaidimams.